CELEX: 32008D0024(01)
Language: el
Date: 2008-12-12 00:00:00
Title: 2009/54/ΕΚ: Απόφαση της Ευρωπαϊκής Κεντρικής Τράπεζας, της 12ης Δεκεμβρίου 2008 , σχετικά με τη θέσπιση των αναγκαίων μέτρων για την καταβολή του κεφαλαίου της Ευρωπαϊκής Κεντρικής Τράπεζας από τις συμμετέχουσες εθνικές κεντρικές τράπεζες (ΕΚΤ/2008/24)

24.1.2009   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 21/69
            
         
      ΑΠΌΦΑΣΗ ΤΗΣ ΕΥΡΩΠΑΪΚΉΣ ΚΕΝΤΡΙΚΉΣ ΤΡΆΠΕΖΑΣ
   
   της 12ης Δεκεμβρίου 2008
   σχετικά με τη θέσπιση των αναγκαίων μέτρων για την καταβολή του κεφαλαίου της Ευρωπαϊκής Κεντρικής Τράπεζας από τις συμμετέχουσες εθνικές κεντρικές τράπεζες
   (ΕΚΤ/2008/24)
   (2009/54/ΕΚ)
   ΤΟ ΔΙΟΙΚΗΤΙΚΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΚΕΝΤΡΙΚΗΣ ΤΡΑΠΕΖΑΣ,
   Έχοντας υπόψη το καταστατικό του ευρωπαϊκού συστήματος κεντρικών τραπεζών και της Ευρωπαϊκής Κεντρικής Τράπεζας (στο εξής το «καταστατικό ΕΣΚΤ»), και ιδίως το άρθρο 28.3,
   Εκτιμώντας τα ακόλουθα:
   
               (1)
            
            
               Η απόφαση ΕΚΤ/2006/22 της 15ης Δεκεμβρίου 2006 σχετικά με τη θέσπιση των αναγκαίων μέτρων για την καταβολή του κεφαλαίου της Ευρωπαϊκής Κεντρικής Τράπεζας από τις συμμετέχουσες εθνικές κεντρικές τράπεζες (1) καθόρισε τους όρους και το ύψος της υποχρέωσης καταβολής του κεφαλαίου της Ευρωπαϊκής Κεντρικής Τράπεζας (ΕΚΤ), την 1η Ιανουαρίου 2007, εκ μέρους των εθνικών κεντρικών τραπεζών (ΕθνΚΤ) των κρατών μελών που έχουν υιοθετήσει το ευρώ (εφεξής οι «συμμετέχουσες ΕθνΚΤ»).
            
         
               (2)
            
            
               Η απόφαση ΕΚΤ/2008/23 της 12ης Δεκεμβρίου 2008 σχετικά με τα ποσοστά των μεριδίων συμμετοχής των εθνικών κεντρικών τραπεζών στην κλείδα κατανομής για την εγγραφή στο κεφάλαιο της Ευρωπαϊκής Κεντρικής Τράπεζας (2) προβλέπει την προσαρμογή της κλείδας κατανομής για την εγγραφή στο κεφάλαιο της ΕΚΤ (εφεξής η «κλείδα κατανομής») σύμφωνα με το άρθρο 29.3 του καταστατικού ΕΣΚΤ, καθορίζει δε, με ισχύ από την 1η Ιανουαρίου 2009, τις νέες σταθμίσεις που αποδίδονται σε κάθε ΕθνΚΤ στην προσαρμοσμένη κλείδα κατανομής (εφεξής οι «σταθμίσεις στην κλείδα κατανομής»).
            
         
               (3)
            
            
               Το εγγεγραμμένο κεφάλαιο της ΕΚΤ ανέρχεται σε 5 760 652 402,58 ευρώ.
            
         
               (4)
            
            
               Η προσαρμογή της κλείδας κατανομής για την εγγραφή στο κεφάλαιο της ΕΚΤ απαιτεί την έκδοση νέας απόφασης της ΕΚΤ που να καταργεί την απόφαση ΕΚΤ/2006/22 από την 1η Ιανουαρίου 2009 και να καθορίζει τους όρους και το ύψος της υποχρέωσης καταβολής του κεφαλαίου της ΕΚΤ από τις ΕθνΚΤ, με ισχύ από την 1η Ιανουαρίου 2009.
            
         
               (5)
            
            
               Το άρθρο 1 της απόφασης 2008/608/ΕΚ του Συμβουλίου της 8ης Ιουλίου 2008, σύμφωνα με το άρθρο 122 παράγραφος 2 της συνθήκης για την υιοθέτηση του ενιαίου νομίσματος από τη Σλοβακία την 1η Ιανουαρίου 2009 (3), προβλέπει ότι η Σλοβακία πληροί τις αναγκαίες προϋποθέσεις για την υιοθέτηση του ευρώ και ότι η παρέκκλιση της οποίας απολαύει σύμφωνα με το άρθρο 4 της πράξης προσχώρησης (4) καταργείται με ισχύ από την 1η Ιανουαρίου 2009.
            
         
               (6)
            
            
               Σύμφωνα με την απόφαση ΕΚΤ/2008/33 της 31ης Δεκεμβρίου 2008 σχετικά με την καταβολή κεφαλαίου, τη μεταβίβαση συναλλαγματικών διαθεσίμων στην Ευρωπαϊκή Κεντρική Τράπεζα και την εισφορά στα αποθεματικά και στους εξομοιωμένους προς αυτά λογαριασμούς της Ευρωπαϊκής Κεντρικής Τράπεζας από την Národná banka Slovenska (5), η Národná banka Slovenska έχει την υποχρέωση καταβολής του υπολειπόμενου μεριδίου της στο εγγεγραμμένο κεφάλαιο της ΕΚΤ με ισχύ από την 1η Ιανουαρίου 2009, λαμβανομένης υπόψη της προσαρμοσμένης κλείδας κατανομής,
            
         ΑΠΟΦΑΣΙΖΕΙ:
   Άρθρο 1
   Ύψος και μορφή καταβολής κεφαλαίου
   Κάθε συμμετέχουσα ΕθνΚΤ καταβάλλει ολοσχερώς το μερίδιό της στο εγγεγραμμένο κεφάλαιο της ΕΚΤ με ισχύ από την 1η Ιανουαρίου 2009. Λαμβανομένων υπόψη των σταθμίσεων στην κλείδα κατανομής που περιγράφονται στο άρθρο 2 της απόφασης ΕΚΤ/2008/23, κάθε συμμετέχουσα ΕθνΚΤ καταβάλλει, με ισχύ από την 1η Ιανουαρίου 2009, το ποσό που αναγράφεται παραπλεύρως της επωνυμίας της στον πίνακα που ακολουθεί:
   
               Συμμετέχουσα ΕθνΚΤ
            
            
               (Ποσό σε ευρώ)
            
         
               Nationale Bank van België/Banque Nationale de Belgique
            
            
               139 730 384,68
            
         
               Deutsche Bundesbank
            
            
               1 090 912 027,43
            
         
               Central Bank and Financial Services Authority of Ireland
            
            
               63 983 566,24
            
         
               Τράπεζα της Ελλάδος
            
            
               113 191 059,06
            
         
               Banco de España
            
            
               478 364 575,51
            
         
               Banque de France
            
            
               819 233 899,48
            
         
               Banca d’Italia
            
            
               719 885 688,14
            
         
               Κεντρική Τράπεζα της Κύπρου
            
            
               7 886 333,14
            
         
               Banque centrale du Luxembourg
            
            
               10 063 859,75
            
         
               Bank Ċentrali ta’ Malta/Central Bank of Malta
            
            
               3 640 732,32
            
         
               De Nederlandsche Bank
            
            
               229 746 339,12
            
         
               Oesterreichische Nationalbank
            
            
               111 854 587,70
            
         
               Banco de Portugal
            
            
               100 834 459,65
            
         
               Banka Slovenije
            
            
               18 941 025,10
            
         
               Národná banka Slovenska
            
            
               39 944 363,76
            
         
               Suomen Pankki
            
            
               72 232 820,48
            
         Άρθρο 2
   Αναπροσαρμογή καταβεβλημένου κεφαλαίου
   1.   Με εξαίρεση την Národná banka Slovenska, κάθε συμμετέχουσα ΕθνΚΤ έχει ήδη καταβάλει ολοσχερώς το μερίδιο συμμετοχής της στο εγγεγραμμένο κεφάλαιο της ΕΚΤ, ως είχε έως την 31η Δεκεμβρίου 2008, βάσει της απόφασης ΕΚΤ/2006/22. Ενόψει τούτου, κάθε συμμετέχουσα ΕθνΚΤ, με εξαίρεση την Národná banka Slovenska, μεταβιβάζει ένα συμπληρωματικό ποσό στην ΕΚΤ ή λαμβάνει ένα ποσό από την ΕΚΤ, ανάλογα με την περίπτωση, προκειμένου να προκύψουν τα ποσά που αναγράφονται στον πίνακα του άρθρου 1. Η καταβολή κεφαλαίου από την Národná banka Slovenska διέπεται από την απόφαση ΕΚΤ/2008/33.
   2.   Όλες οι δυνάμει του παρόντος άρθρου μεταβιβάσεις πραγματοποιούνται σύμφωνα με την απόφαση ΕΚΤ/2008/25 της 12ης Δεκεμβρίου 2008 σχετικά με τη θέσπιση των λεπτομερών διατάξεων για τις μεταβιβάσεις μεριδίων κεφαλαίου της Ευρωπαϊκής Κεντρικής Τράπεζας μεταξύ των εθνικών κεντρικών τραπεζών και για την αναπροσαρμογή του καταβεβλημένου κεφαλαίου (6).
   Άρθρο 3
   Τελικές διατάξεις
   1.   Η παρούσα απόφαση αρχίζει να ισχύει την 1η Ιανουαρίου 2009.
   2.   H απόφαση ΕΚΤ/2006/22 καταργείται από την 1η Ιανουαρίου 2009.
   3.   Κάθε αναφορά στην απόφαση ΕΚΤ/2006/22 θεωρείται ότι γίνεται στην παρούσα απόφαση.
   
      Φρανκφούρτη, 12 Δεκεμβρίου 2008.
      
         
            Ο Πρόεδρος της ΕΚΤ
         
         Jean-Claude TRICHET
         
      
   
   
      (1)  ΕΕ L 24 της 31.1.2007, σ. 3.
   
      (2)  Βλ. σελίδα 66 της παρούσας Επίσημης Εφημερίδας.
   
      (3)  ΕΕ L 195 της 24.7.2008, σ. 24.
   
      (4)  Πράξη περί των όρων προσχωρήσεως της Τσεχικής Δημοκρατίας, της Δημοκρατίας της Εσθονίας, της Κυπριακής Δημοκρατίας, της Δημοκρατίας της Λεττονίας, της Δημοκρατίας της Λιθουανίας, της Δημοκρατίας της Ουγγαρίας, της Δημοκρατίας της Μάλτας, της Δημοκρατίας της Πολωνίας, της Δημοκρατίας της Σλοβενίας και της Σλοβακικής Δημοκρατίας και των προσαρμογών των συνθηκών επί των οποίων βασίζεται η Ευρωπαϊκή Ένωση (ΕΕ L 236 της 23.9.2003, σ. 33).
   
      (5)  Βλ. σελίδα 83 της παρούσας Επίσημης Εφημερίδας.
   
      (6)  Βλ. σελίδα 71 της παρούσας Επίσημης Εφημερίδας.